                                                      ANEXA NR. 10

   H.C.L  NR 295 /2024
privind stabilirea impozitelor şi taxelor locale pe anul 2025
                                            		                              


Regulament privind procedura de reducere cu 95 % a impozitului pentru mijloacele de transport hibride conform art.7 alin (4) din proiectul de hotărâre privind stabilirea impozitelor şi taxelor locale pe anul 2025
 


Reducerea cu 95 % a impozitului pentru mijloacele de transport hibride a fost aprobată în conformitate cu art. 470 alin. (3) din Legea 227/2015 privind Codul Fiscal şi se va aplica după cum urmează:

1. Se acordă reducere cu 95% de la plata impozitului pe mijloace de transport hibride pentru contribuabilii persoane fizice şi juridice care deţin în proprietate aceste mijloace de transport..

2.  Reducerea se acordă pe baza de cerere depusă la organul fiscal, însoțită de următoarele documente:
- copie act de proprietate al mijlocului de transport;
- copie actul mașinii cu menţiunea “hibrid” ;
- copie act de identitate proprietar/certificate de înregistrare fiscală;
- copie act de identitate mijloc de transport ( din care să reiasă caracteristicile mijlocului de transport);
Copiile documentelor justificative trebuie certificate de conformitate ce originalul potrivit prevederilor art. 64 alin.(5) din Legea 207/2015 privind Codul de procedură fiscală, cu modificările şi completările ulterioare.

3. Reducerea cu 95% de la plata impozitului pe mijloace de transport hibride, se aplică începând cu data de 1 ianuarie a anului următor celui în care solicitantul depune cererea; pentru anul 2025 scutirea se aplică persoanelor care dețin documente justificative emise până la data de 31 decembrie 2024 și care sunt depuse la organul fiscal până la expirarea primului termen de plata, cu condiția achitării tuturor debitelor restante și a majorărilor de întârziere.

4. Persoanele care beneficiază de această facilitate, au obligația să declare orice modificare a situației patrimoniale în termen de 30 zile de la apariție.

5. Facilitatea fiscală acordată va opera pe perioada existenței condițiilor pentru care s-a acordat. 
                                               
Municipiul Vulcan, 13.12.2024

